السلام عليكم ورحمة الله وبركاته. اهلا بحضراتكم في المقطع رقم سبعمية تسعة وخمسين من مقاطع حظر التجول والحلقة الاولى من حلقات تدبر سورة ال عمران. ارجو من حضراتكم تجيبوا المصاحف. قبل ما ابدأ ال عمران
امبارح انا قلت حاجة لقيت ناس كتير الحقيقة صايرة علي انا استغربت ان في ناس كتير يعني مش ما كنتش فهماها انا قلت انه آآ لو حد آآ آآ جه يعمل آآ آآ سيئة
وآآ وآآ ما عملهاش كان نيته انه يعني واحد راح الخمارة لقى الخمارة قافلة اخد السيئة في ناس وقلت ان ربنا الرسول عليه الصلاة والسلام قال انما الاعمال بالنيات لقيت ناس كتير باعتين لي
طب ازاي بقى نوفق بينها وبين الحديث الشريف آآ الصحيح آآ عن ابن عباس رضي الله عنهما قال قال رسول الله صلى الله عليه وسلم ان الله كتب الحسنات والسيئات
فمن هم بحسنة فلم يعملها كتبها الله له عنده حسنة كاملة فان هم بعملها كتبها الله له عنده عشر حسنات. الى سبعمائة ضعف الى اضعاف كثيرة ومن هم بسيئة فلم يعملها كتبها الله عنده حسنة كاملة. فان هو هم بعملها كتبها الله له سيئة واحدة
ازاي نوفق بين ده وبين ده؟ نوفق ايه؟ هو ايه الغريب في الحديس يا جماعة اقروا انا احيانا بستغرب لما الاقي الناس بتقرا ومش مركزة في الكلام بيقول الرسول عليه الصلاة والسلام من هم بسيئة فلم يعملها
كتبها الله عنده حسنة كاملة ازاي ده واحد راح الخمارة لقاها قافلة؟ ربنا هيكتب له حسنة كاملة عشان بقى الخمارة قافلة وما شربش! يا جماعة حرام! يعني واضحة جدا فلم يعملها! يعني غير رأيه! يعني
اتقى الله يعني فاء لنفسه وعرف انه كان هيعمل حاجة غلط فتراجع عن الخطأ. واضحة واضحة جدا. فانا مش محتاج اوفق بين الاحاديث. انا عايز اقول لكم يعني ناس كتير منكم
باعتين لي الحديد ده يقول لك ازاي تقول كده ازاي تقول كده اومال ايه! ايوة طب هو واحد ناوي انه يروح يقتل واحد وراح لقاه مش موجود ادي الوزر قتله. خلص الموضوع. خلوا بالكم من حاجة. هو ربنا مش فارق معه شوية الخمرة اللي هتتشرب
فرق معه جرأتك على المعصية. المعصية ارتكبت خلاص انت ما دام تجرأت والظروف حالت دون ارتكاب الذنب انت الذنب ارتكبت من الناحية الفقهية ما ارتكبش الذنب. ايوة مش هتعاقب مش هتخش السجن مش مش هيقطع رأسك مش دي قصة تانية
لكن بالنسبة لربنا انت تجرأت على محارمه ده الاساس نبدأ بقى ال عمران سورة ال عمران سورة مدنية هي ثالث صورة تنزل في المدينة وقلنا قبل كده ان البقرة كانت اول سورة. تاني سورة الانفال. وبعد كده ال عمران. لكن ده مش معناه
ان كل ايات البقرة نزلت الاول ورا بعض وبعد كده كل ايات الانفال وبعد كده كل ايات ال عمران الكلام ده مش صحيح مش صحيح بنقول البقرة اول سورة يعني اول ما نزل في المدينة ايات من سورة البقرة. يبقى البقرة
البقرة قعدت تنزل من يعني هي اول ما نزل في المدينة من البقرة واستمرت تنزل الى ان كانت اخر ما نزل في حياة النبي عليه الصلاة والسلام. وقلت لكم لو احنا بنتدبر الاية متين واحد وتمانين قلت لكم دي اخر ما نزل من القرآن
يعني تقريبا شبه اجماع العلماء على زلك اعوذ بالله السميع العليم من الشيطان الرجيم. واتقوا يوما ترجعون فيه الى الله. ثم توفى كل نفس ما كسبت وهم لا يظلمون. يقال نزلت قبل بكرة
الرسول عليه الصلاة والسلام بحوالي تلات شهور او اقل من تلات شهور. دي اخر اية نزلت من القرآن الكريم يبقى البقرة قعدت تنزل عشر سنوات نفس الكلام ال عمران يعتبر تالت صورة
من ناحية بداية نزول اياتها يعني كان ده في السنة الثالثة بعد الهجرة. اول ما بدأت تنزل ايات من سورة ال عمران بعد آآ غزوة احد لذلك سنتدبر ايات في هذه السورة تعالج احداث الغزوة. غزوة احد
وسنجد فيها ايضا ايات تعالج مسألة الجدال مع النصارى نزلت عندما جاء وفد نصارى نجران مدينة اسمها نجران كان فيها اغلبية مسيحية اه جم الى النبي عليه الصلاة والسلام في السنة الثامنة بعد الهجرة. يعني بعد ما فتح مكة
شف ال عمران قعدت حوالي من خمس الى ست سنوات بتنزل انا باديكم الفكرة ليه ؟ انا باحب اوي واحنا بنتدبر الصورة نكون فاهمين الصورة نزلت على مين وهم في المود بتاع ايه ؟ وكان بيفكروا ازاي ؟ واحاسيسهم عاملة ازاي ؟ واحب احط نفسي مكانهم عشان ابتدأ احس بالاحاسيس دي
اسماء سورة ال عمران عشان تبقوا عارفين برضه الناس اللي فيكم دخلت معنا جديد اه اسماء السور ليست من القرآن بعض هذه الاسماء توقيفية ربنا سماها كده. او الرسول عليه الصلاة والسلام سماها كده. وبعضها اجتهادية من العلماء
فال عمران هو الاسم الاشهر والمستخدم في المصاحف وسبب التسمية هو ورود قصة ال عمران. عمران اللي هو ابو السيدة مريم ام المسيح عليه عليه الصلاة والسلام. يعني جد سيدنا عيسى عليه السلام
ودي من الحاجات العجيبة جدا الحقيقة كتير اوي من المسيحيين يقول لك ايه اصلا ابو السيدة مريم ما اسموش عمران قل لهم طب اسمه ايه يعني في الانجيل عندكم اسمه؟ لأ ما فيش. طيب
احنا بنقول اسمه عمران يعني سبحان الله يا اخي انت ما عندكوش اسمه احنا خلينا احنا نقول لكم اسمه ربنا قال ان اسمه عمران طيب الاسم التاني السورة التي يذكر فيها ال عمران. والعجيب ان ده ورد في احاديث
عدة احاديث لكنها احاديث ضعيفة كلها السورة التي يذكر فيها ال عمران الاسم الثالث الزهراء عن ابي امامة رضي الله عنه قال سمعت رسول الله صلى الله عليه وسلم يقول
اقرأوا الزهراوين البقرة وسورة ال عمران فانهما تأتيان يوم القيامة كأنهما غمامتان او كأنهما غيايتان او فرقان من طير صواف حاجان عن اصحابهما. اقروا يا جماعة. الرسول عليه الصلاة والسلام قال اقروا البقرة وال عمران. بييجوا زي السحابتين كده. او او آآ او سربين من
طيور الصواف يعني فاردين اجنحتهم كده. بيضللوا على او بيدافعوا عن اصحابهم. اصحاب البقرة وال عمران اللي يقرا كتير البقرة وال عمران. ويتدبر كتير البقرة وال عمران الزهراوين يبقى كل واحدة فيهم زهراء. زهراء يعني منيرة منورة
الاسم الاسماء بقى من الرابع الى الثامن اجتهادية من عند العلماء والمفسرين ومعزمها لا يوجد عليه ادلة. لكن اجتهاد من يعني الاحساس اللي جا له وهو بيفسر السورة يعني الاسم الرابع سورة الامان
الخامس سورة الكنز السادس سورة المجادلة مش المجادلة. المجادلة عشان المجادلة او الجدال اللي حصل مع نصارى نجران المجادلة دي الصورة اللي هي آآ سورة قد سمع قد سمع الله قول التي تجادلك في زوجها وتشتكي الى الله
الاسم السابع سورة الاستغفار الاسم الثامن سورة طيبة عدد اياتها متين اية وعند الشاميين مية تسعة وتسعين اية الله! ايه ده! ايه الاية اللي ناقصة! ما فيش ايات ناقصة! ما فيش ولا حرف فيها ناقص! ما فيش ولا كلمة فيها نقص! امال ايه! فيه اختلاف عند علماء العدد وقلنا قبل كده فيه حاجة اسمها علماء العدد سبعة
مدارس لعد ايات السور دول بيبقى عندهم احيانا اختلاف في الفواصل بين الايات يعني مسلا هوريكم مسلا على مسلا اختلاف عندهم في آآ اديكم مثالين في سورة ال عمران كده
الاية تلاتة والاية اربعة نقراهم كده نزل عليك الكتاب بالحق مصدقا لما بين يديه وانزل التوراة والانجيل. من قبل هدى للناس انزل الفرقان ان الذين كفروا بايات الله لهم عذاب شديد والله عزيز ذو انتقام. فيه علماء اعتبروا ان فيه فاصلة
بعد وانزل الفرقان وعلماء قالوا لأ دي هي اية واحدة الاية اربعة دي. ففي علماء قسموا الاية اربعة بقت كده آآ بقت من قبل هدى للناس وانزل الفرقان اية واية جديدة ان الذين كفروا بايات الله لهم عذاب شديد. والله عزيز ذو الانتقام. وفي والجمهور لأ. ايوة
عندك ايضا الاية اتنين وتسعين دي باينة فيها قوي الايه الفرق لن تنالوا البر حتى تنفقوا مما تحبون وما تنفقوا من شيء فان الله به عليم. فيه ناس فصلوها ايتين
لن تنالوا البر حتى تنفقوا مما تحبون قفل الاية وبدأ اية تانية. وما تنفقوا من شيء فان الله به عليم. اية تانية. فده خلاف في الفواصل بين الايات ده بيحصل بيحصل كتير جدا في آآ الصور. فعشان كده بتختلف عدد الايات
لكن ما فيش خلاف على الكلمات سبب نزول سورة ال عمران الصورة طويلة وكل مقطع فيها ممكن يكون له سبب مختلف. فهناك ايات مسلا نزلت بخصوص غزوات احد زي ما قلنا. واللي حصل في غزوة احد. ودي الايات اللي هي ابتداء من الاية مية تسعة وتلاتين. ولا تهنوا ولا تحزنوا وانتم
هم الاعلون ان كنتم مؤمنين. ان يمسسكم قرح فقد مس القوم قرح مثله. وتلك الايام نداولها بين الناس والغاية ايه الايات ما تخلص بتاعة موضوع احد يعني وفي ايات نزلت في وفد نجران
طبعا بعد فتح مكة طلع وفد كبير من نصارى نجران يقال تمانين واحد آآ ولهم تلاتة قادة منهم واحد آآ العابد الكبير بتاعهم البابا بتاعهم يعني او بيسموا ايه يعني الاسقف بتاع نجران
وكان منهم واحد زي الزعيم السياسي بتاعهم وواحد من الكبار التجار بتوعهم. يعني اسمه الايهم والتاني والله مش فاكر اسماء المهم يا طلع وفد كبير من ناصرها نجران ودخلوا على الرسول عليه الصلاة والسلام في المسجد النبوي في المدينة. ولما جه وقت الصلاة بتاعتهم تركهم يصلوا داخل المسجد
واتجهوا الى القبلة بتاعتهم نحو الشرق وصلوا وكل حاجة ونزل فيهم ايات الكلام عن السيد المسيح. آآ من اول الاية مية تسعة الاية تسعة وخمسين. ان مثل عيسى عند الله كمثل ادم
خلقه من تراب ثم قال له كن فيكون. الى اخر الايات. وهنشوف دلوقتي احنا هنوصل لها موضوع المباهلة والكلام ده كله. يعني ايه مباهلة وهنفهم كل ده ان شاء الله
كل حاجة اما تيجي دورها ان شاء الله طيب ايه علاقة بقى ال عمران بما قبلها ده بقى كلام مهم قوي هنبدأ من الفاتحة انت حضرتك في الفاتحة دعيت ربنا وقلت ايه
قلت اهدنا الصراط المستقيم انت طلبت الهداية الى ايه؟ الى الصراط المستقيم. وبينت واكدت مش اي صراط. صراط الذين انعمت عليهم غير المغضوب عليهم ولا الضالين حلو اوي جا لك الرد بسرعة جدا في اول ايتين في البقرة. الف لام ميم ذلك الكتاب لا ريب فيه هدى للمتقين. اهو الهداية
انت عايزها ايه ؟ هو الكتاب ده القرآن ده اللي هو ايه كتاب مين بقى؟ ده صراط مين المنعم عليهم مش المغضوب عليهم ولا الضالين. حلو اوي. مش صراط المغضوب عليهم واكبر مثال للمغضوب عليهم هم بنو اسرائيل. نزل لهم
شطر حلو كده في البقرة تمام؟ طيب وبرضه مش صراط الضالين واحسن مثال على الضالين هم النصارى ينزل لهم شطر حلو كده في ال عمران شفت بقى العلاقة ال عمران بالبقرة بالفاتحة هو ده
سورة البقرة انتهت بايه بقى سورة البقرة انتهت بنا واحنا بنقول ربنا ولا تحملنا ما لا طاقة لنا به واعف عنا واغفر لنا وارحمنا انت مولانا فانصرنا على القوم الكافرين وقلت لكم
امبارح النصر يعني التأييد يعني المساندة يا رب ساندنا على القوم الكافرين سواء في القتال او في الحجاج او في الدعوة قلنا كده امبارح ارجع لدرس امبارح تاني وقلنا كده
يبقى ربنا يساندنا لو هنقاتلهم ويساندنا لو هنحاججهم الحجاج يعني المناظرة والكلام وكل واحد يجيب البراهين بتاعته والادلة بتاعته يا رب ايدنا. يا رب تساندنا. شفنا احنا قريب كان فيه منازرة بين آآ واحد من المرتدين. تنصروا وبين الدكتور آآ منقذ السقار
مناظرات وربنا يؤيدنا يا رب. يعني عن معزم الوقت ربنا بيؤيدنا الحمد لله. لما يكون الشخص مخلص او عنده علم وكده. طيب او في الدعوة لما ندعوهم للاسلام فزي ما سورة البقرة شطر كبير منها جه بيخاطبنا عن بني اسرائيل
ويحزرنا من اخطائهم اخ برضه صورة ال عمران فيها شطر كبير بيخاطبنا عن النصارى وعن اخطائهم وبيحزرنا من الوقوع في اخطائهم الرسول عليه الصلاة والسلام حتى له حديث معروف. لا تطروني كما اطرت النصارى المسيح ابن مريم
يعني ما تبالغوش كده في الاطراء علي والثناء علي لغاية ما انتهى الامر بالنصارى انهم عبدوه نبدأ بقى ال عمران اعوذ بالله السميع العليم من الشيطان الرجيم. بسم الله الرحمن الرحيم
الف لام ميم الله لا اله الا هو الحي القيوم نزل عليك الكتاب بالحق مصدقا لما بين يديه وانزل التوراة والانجيل من قبل هدى للناس وانزل الفرقان. ان الذين كفروا بايات
الله لهم عذاب شديد. والله عزيز ذو طيب دي اخر سورة تبدأ بالاحرف المقطعة في الختمة بتاعتنا خلاص احنا الختمة بتاعتنا عشان افكركم. احنا بدأنا من يونس احنا فاضل لنا عشان نختم سورة ال عمران ثم النساء ثم المائدة ثم الانعام ثم الانفال لاننا خلاص
من الاعراف السنة اللي فاتت ثم التوبة. ونبقى ختمنا ان شاء الله في اخر سورة في الصور المتبقية اللي بتبدأ اه الاحرف المقطعة هي الصورة دي ال عمران الحروف المقطعة
الحروف المقطعة اللي بتأتي في بداية بعض السور تسعة وعشرين سورة بالزبط تعتبر يا جماعة من الغيبيات التي لا يعلم تفسيرها احد الله اعلم بمراده منها ولكن ده مش معناه احنا ما نتفكرش فيه. نتفكر
وهناك اراء كثيرة افضلها. افضل هذه الاراء هو انها تحدي لاساطين اللغة العربية انهم يأتوا بمثل هذا القرآن المؤلف من نفس الحروف بتاعة لغتهم نفس الحروف اللي بيكتبوا بها قصائد الشعر بتاعتهم
الخطب النثرية الرنانة اللي بتحرك جيوش نفس الحروف دي هي هي اللي بيتألف منها القرآن الكريم وبرضه مش عارفين يأتوا بمثله ولا بعشر سور ولا حتى بسورة واحدة ده احد اقوى الاراء. هاسبت لكم دلوقتي ان الرأي ده مش دقيق برضه
تحدي انهم يأتوا بمثل هذا القرآن والدليل اللي بيقوي هذا الرأي يعني الناس اللي قالوا الرأي ده دليلهم ايه ان دايما بعد الاحرف المقطعة تجد كلام عن القرآن الكريم. على طول
مسلا سورة البقرة الف لام ميم ذلك الكتاب لا ريب فيه. الكلام عن الكتاب عن القرآن ال عمران الف لام ميم. الله لا اله الا هو الحي القيوم. نزل عليك الكتاب بالحق مصلي
لما بين يديه وانزل التوراة والانجيل. كلام عن القرآن برضو سورة يونس الف لام راء. تلك ايات الكتاب الحكيم صاد صا والقرآن ذي الذكر غافر حامي تنزيل الكتاب من الله العزيز العليم. اه فصلت حا ميم
تنزيل من الرحمن الرحيم. الله مريم كاف ها يا عين صا دا ذكر رحمة ربك عبده زكريا. اهو ده دليل بقى ان رأيهم مش ايه؟ مش قوي. لانه اهي مريم اهي ما فيش فيها كلام عن القرآن بعد الاحرف المقطعة
لغاية تلات تربع الصورة ما فيش يبقى احنا بقى زهر لنا من التسعة وعشرين صورة تلت صور وده مش عدد قليل. يعني اكتر من عشرة في المية من عدد الصور
تلات صور ما فيش كلام عن القرآن الكريم بعد الاحرف المقطعة. فده يقوم كاسر لنا الايه؟ الدليل بتاعهم بتاع الناس اللي قالت ان ده تحدي لاساطين اللغة العربية صورة مريم اهي. كاف ها يا عين صاد ذكر رحمة ربك عبداه زكريا
وسورة الروم الف لام ميم. غلبت الروم في ادنى الارض وهم من بعد غلبهم سيغلبون في بضع سنين الا نشرة الاخبار بتاعة ان الدولة الفلانية هزمت الدولة الفلانية ما فيش علاقة للقرآن خالص في الموضوع
والصورة التالتة سورة العنكبوت الف لام ميم احسب الناس ان يتركوا ان يقولوا امنا وهم لا يفتنون ولقد فتنا الذين من قبلهم فليعلمن الله الذين صادقوا وليعلمن الكاذبين. برضو ما فيش علاقة للقرآن بالايات اللي جت بعد الاحرف المقطعة
الكلام عن القرآن في السور دي جه متأخر جدا بس فيه حاجة التلات صور دول بعد الاحرف المقطعة ذكرت خوارق وايات دالة على قدرة الله ركز بقى. التلات صور دول انا بقى اللي هنعمله هنعمل ايه ؟ هنجيب المشترك بين التلات صور دول وبين آآ
الستة وعشرين صورة التانيين ما احنا قلنا الستة وعشرين صورة التانيين كلام عن القرآن. يبقى فيه نوع من انواع التحدي او مش تحدي بس القرآن كتاب معجز حلو اوي. طب والتلات صور دول هنلاقي كلام عن معجزات بعد الاحرف المقطعة. يبقى الاحرف المقطعة لها علاقة
جاز عموما سواء اعجاز بياني لغوي اعجاز القرآن الكريم او اعجاز عموما ايات دالة على الله مسلا سورة مريم كاف ها يا عين صاد ذكر رحمة ربك عبده زكريا. قصة زكريا وزوجته الياس ابات اللي كانت
عاقر وربنا اراد انها تحمل في يحيى. ما هي دي معجزة ما دي اية من ايات الله يعني قال ربي انا يكون لي غلام وكانت امرأتي عاقرا وقد بلغت من الكبر عتيا
قال كذلك قال ربك هو علي هين. وقد خلقتك من قبل ولم تك شيئا موضوع له علاقة بالاعجاز يا جماعة حتى لو مش اعجاز بياني لغوي قرآن لأ بس في علاقة بالاعجاز
ايا الدالة على قدرة الله سورة الروم الف لام ميم غلبت الروم في ادنى الارض وهم من بعد غلبهم سيغلبون في بضع سنين. وقلنا ارجع لسورة الروم وشف الاعجاز اللي فيها ده تاني
ده تنبؤ بانتصار الروم على الفرس في وقت من المستحيل ان حد كان يتخيل ده يحصل يعني دولة كبيرة زي الروم بتنهار في كل مكان والفرس عمالين بيستولوا كل كم شهر على دولة من الدول اللي هم كانوا مسيطرين عليها
لدرجة في الوقت ده مصر نفسها وقعت في سيطرة الفرس قعدت حوالي تسع سنين مصر تحت سيطرة الفرس انت عارف يعني ايه والاتحاد السوفيتي بينهار. بينهار وبيتفكك حد يطلع يقول خلال سنوات قليلة الاتحاد السوفيتي هيرجع واقوى من الاول وينتصر على
امريكا ده كلام يعني اللي يقول كده هيتقال عليه مجنون تخيل بقى لما النادي لو كان هو اللي الف القرآن زي ما هم بيقولوا عليه هل يقدر يطلع يغامر بسمعته وبمصداقيته ويطلع يقول ان الروم اللي دولتهم عمالة تقع في كل حتة وتنهار. هيرجعوا وينتصروا ويستردوا
خلال سنوات معدودة كمان يحط التحدي ده. طب طب سبها مفتوحة. بحيس لما يقول لك ما هو ما حصلش حاجة يقول لهم انا قلت لكم امتى ؟ ما قلتلكوش امتى ؟ لأ. خلال
سنوات معدودة في بضع سنين ده اعجاز اعجاز كبير جدا التنبؤ بامر يحدث في المستقبل القريب بالشكل ده. وامر ما حدش يتخيله اه الصورة التالتة سورة العنكبوت ايضا اعجاز. لما ربنا يقول الف لام ميم احسب الناس ان يتركوا ان يقولوا امنا
وهم لا يفتنون. ولقد فتنا الذين من قبلهم فلا يعلمن الله الذين صدقوا وليعلمن الكاذبين. قدرة الله على اختبار الناس كله من اول ادم لاخر انسان على وجه الارض. الناس كلها بتختبر في نفس اللحزة
هات لي حد انت تعرفه ما عندوش ابتلاء وما عندوش اختبار. الكل بيختبر. وكل واحد بيختبر بطريقة ده قدرة قدرة يعني ده اكبر جامعة في الدنيا بتقسم الامتحانات النهارده سنة تالتة وسنة رابعة تريح. تقعدوا زاكروا يا ولاد في ما يقدروش ينتخبوها. يمتحن لكم كلكم مع بعض مع بعض ما يقدروش
ما حدش يقدر. لأ ربنا بيمتحن الناس كلها في كل لحزة اذا الاحرف المقطعة خد شف بقى ما اقدرش اجزم ما اقدرشي لاني ما اقدرش اقول في القرآن برأيي واجزم بشيء مش واضح بالنسبة لي
الاحرف المقطعة قد تكون مرتبطة بالخوارق عموما الايات الدالة على قدرة الله عموما وده يشمل اعجاز القرآن الكريم ستة وعشرين سورة. جه زكر القرآن بعد الاحرف المقطعة. وتلات سور عموما خوارق
وايات دالة على قدرة الله طيب حلو لو ده صح افترض معي ان الرأي بتاعي ده هو الصح. هل كده احنا وصلنا لسر الاحرف المقطعة؟ برضو لأ ايه الفرق بين الف لام ميم والف لام ميم صاد اللي بتبدأ بها الاعراف
او الف لام ميم راء اللي بتبدأ بها سورة الرعد او حميم وليه سبع سور تبدأ بحميم اللي هي الحواميم اللي هم من غافر الى الاحقاف. ليه يعني ايه كاف ها يا عين صاد؟ برضو كل ده احنا بعيد اوي اوي اوي اوي اننا نوصل
يعني حتى لو الرأي اللي قلناه ده طلع صح احنا برضه ما عرفناش حاجة واحد في المية اتنين في المية لكن بالتأكيد ان هذه الاحرف فيها سر نحن لا نعلم ولن نعلم
ولن نعلم وده لا يمنع من التفكير فيه برضو ولكن ان يكون عندك شيء في القرآن انت لا تفهمه وتعلم انك لن تفهمه هذا جيد. جيد جدا وتربوي جدا. ليه بقى
من اسباب الزيغ والضلال عند الناس هو الاغترار بالعلم وبالحكمة وبالزكاء. فيه ناس بتعبد نفسها. فيه ناس بتحب نفسها جدا كتر ما هي شايفة نفسها زكية اوي واي كيو فزيع ومش عارف ايه
فلما تبقى كده عندك معلومات غزيرة في كل شيء بتشعر انك حاجة كبيرة اوي انك بحر العلم وترعة المفهومية لكن لما تبقى عارف ان فيه حاجات اكبر منك ومن مستوى عقلك اصلا
ومهما كان انت مش هتقدر توصل لها. ده يحطك في وضعك الحقيقي فتتواضع لله يجعلك تتواضع لله اللي بعدها. الله لا اله الا هو الحي القيوم. نفس بداية اية الكرسي
الله لفظ الجلالة وهو الاسم الجامع للاسماء الحسنى لان كل الاسماء الاخرى تأتي وكأنها بتصف الله قلت لكم المسالين دول قبل كده هيديهم لكم هم هم برضو في سورة الحشر
ربنا بيقول هو الله الذي لا اله الا هو الملك القدوس السلام المؤمن المهيمن العزيز الجبار المتكبر كل اسم من دول سبقه الله. فهو كأنه بيصف الله. كأنك بتقول الله الملك. الله القدوس. الله السلام. الله هو
المؤمن الله هو المهيمن. الله العزيز. الله الجبار. الله المتكبر. فاسم الله جامع للاسماء كلها الاية اللي بعدها والله الخالق البارئ المصور له الاسماء الحسنى. برضه كل اسم له بيصف الله. الله هو الخالق الله هو البارئ. الله هو المصور
الله هو الذي له الاسماء الحسنى لذلك الله اسم علم على الله اسم علم على واجب الوجود يعني ايه الله؟ يعني ايه اله؟ يعني ايه الله قلنا الموجودات اما ممكن الوجود
او واجب الوجود الموجودات فيه بقى مستحيل الوجود ده مش موجود. لكن الموجودات ممكن الوجود او واجب الوجود ممكن الوجود يحتاج لموجد يوجده انت ممكن الوجود لكن وجودك احتاج بابا وماما عشان يوجدوك
وبابا وماما احتاج لهم بابا وماما تانيين غيره وكل واحد فيهم محتاج لبابا وماما وهكزا لان كل ممكن وجود محتاج ممكن مش محتاج موجد يوجده. كويس قوي مش ممكن السلسلة تستمر لابد منطقيا الفلاسفة قالوا منطقيا لابد من نهاية للسلسلة
لازم يكون فيه حلقة في اخر السلسلة عبارة عن حاجة اسمها واجب الوجود. اللي اوجد دون ان يحتاج الى موجد. هو لم يوجده احد واديتكم مسال الدكتوراه اللي عنده شهادة الدكتوراه
لازم يمنحها له واحد حاصل على شهادة دكتوراة بيناقشه في البحث بتاعه ويمنحه شهادة الدكتوراه طيب واللي ادى له شهادة الدكتوراه مين اداها له؟ واحد تاني ناقشه لما كان طالب ومنحه شهادة الدكتوراه. طب واللي منحه برضه في واحد قبله
حصل على الدكتوراه ومنحه شهادة الدكتوراه مستحيل ان السلسلة تستمر الى ما لا نهاية. لابد من وجود اول من اخترع نظام الدكتوراه ومنح الدكتوراه دون ان يمنحه احد الدكتوراه واجب الوجود الخالق الذي خلق ولم يخلق هو
اوجد ولم يوجده احد هو. ده اسمه واجب الوجود. اللي هو وجوده غير معتمد على موجد تمام؟ لزلك سيباويه عالم اللغة العربية قال الله هو علم الاعلام عالم الاعلام ليس اسم علم كاي اسم هذا علم الاعلام
الله لا اله الا هو الحي القيوم اول صفة التفرد والوحدانية لا اله الا هو ازاي لا اله الا هو ده فيه الهة كثيرة الاصنام ما دي الهة. والهة الاغريق والهة الرومان والهة المصريين القدماء. نعم صحيح في الهة لكنها الهة ليست حقيقية
الهة مزيفة لا اله الا هو يعني لا معبود بحق الا هو الحي القيوم الحي القيوم الحي اسم والقيوم اسم لكن القيوم لم تأتي الا مع الحي جاءت تلات مرات
اية الكرسي الله لا اله الا هو الحي القيوم لا تأخذه سنة ولا نوم له ما في السماوات وما في الارض الى اخر الاية والاية اللي في ايدينا آآ في ال عمران الله لا اله الا هو الحي القيوم وفي سورة طه وعنت الوجوه
الحي القيوم وقد خاب من حمل ظلما طيب ازا ممكن نعتبر الحي القيوم طالما ان القيوم ما جتش الا مع الحي ان ده اسم قائم بذاته. الحي القيوم هناك اراء قوية جدا ان الحي القيوم هو اسم الله الاعظم الذي اذا دعي به اجاب
واذا سئل به اعطى ومن الناس اللي قالوا في الموضوع دوة واتكلموا كتير سيدنا علي بن ابي طالب كرم الله وجهه روي انه في غزوة بدر كان يقاتل ثم يعود الى النبي عليه الصلاة والسلام عشان يطمئن على الرسول عليه الصلاة والسلام فيجده ساجدا ينادي ربه يا حي يا قيوم
يذهب يقاتل تاني ويرجع يبص على الصلاة والسلام يلاقيه في نفس الوضع ساجد وينادي يا حي يا قيوم هناك اراء لزلك دايما ادخلوا الحي يا حي يا قيوم في دعائكم
الحي صفة اساسية في الاله بالتأكيد. ما ينفعش الاله ما يبقاش حي ولكن طب ما في احياء كتير. يعني ايه الميزة يعني؟ يعني ايه اللي يميز ان ربنا حي عن اخرين يعني فرق كبير
الفرق هو ان حياة اي حي من الاحياء يسبقها عدم ويتبعها هلاك اما الله سبحانه وتعالى فهو الحي منذ الازل والى الابد الحي اسم يشمل معاني اسماء اخرى زي الاول والاخر
وهو الاول بلا بداية. وهو الاخر بلا نهاية القيوم تشمل صفات كثيرة زي البصير السميع القوي العظيم بصر الانسان ممكن يبقى حاد جدا ولكنه مع الوقت بيضعف الواحدة ايه عند سن الاربعين يلبس نضارة قراية. وبعد كده يبدأ يلبس نضارة نزر وبعد كده تتخن بقى الايه النضارة
وسمعه يبدأ يتقل مع الوقت وقوته تبدأ تضعف مع الوقت. اما القيوم فهو القائم بنفسه المقوم لغيره لا يحتاج لاحد والكل يحتاجه ربنا سامعه ما بيضعفش. بصره ما بيضعفش. وربنا هو اللي بيعطي قوة السمع للناس ويعطي قوة البصر للناس وهكزا
خلونا نتوقف هنا الليلة عشان ما نطولش عليكم اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهل
واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احيي قلوبنا بحبك واجعلنا لك كما تحب
اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله وفي مرضاتك. اللهم اجعل القرآن الكريم ربيع قلوبنا. ونور صدورنا وجلاء احزاننا وذهابه وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون فبحق كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا
واياهم من شرورهم ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين
اللهم سدد رميهم وخيب رمي عدوهم. وكن مع اخواننا في تركستان الشرقية وفي الشام وفي كشميرا وفي سريلانكا وفي الهند. وانصر من نصرهم خذله. اللهم طهر المسجد الاقصى من الدنس فانهم لا يعجزونك واكتب لنا يا ربنا ختم القرآن فيه
اللهم انك تعلم ان هذه القلوب قد قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها. وادم ودها واهدها سبلها. واملأها بنورك الذي لا
واشرح صدورها بفيض الايمان بك وجميل التوكل عليك واحيها يا ربنا بمعرفتك وامتها يا مولانا على الشهادة في سبيلك انك نعم المولى ونعم النصير. وصل اللهم وسلم على محمد محمد وعلى اله وصحبه ومن تبع هداه. والسلام عليكم ورحمة الله وبركاته. ونراكم غدا باذن الله في نفس هذا الموعد. ان كنا من اهل الدنيا